PATVIRTINTA

Viešosios įstaigos ,,Indėlių ir investicijų draudimas” direktoriaus 2024 m. kovo 7 d. įsakymu Nr.V-18

**VIEŠOSIOS ĮSTAIGOS ,,INDĖLIŲ IR INVESTICIJŲ DRAUDIMAS“**

**KOKYBĖS VADYBOS SISTEMOS POLITIKA**

Viešosios įstaigos „Indėlių ir investicijų draudimas“ (toliau – IID) vadovybė nustato kokybės vadybos sistemos politiką (toliau – Politika), kuri parodo IID paskirtį ir kontekstą, palaiko jos strateginę kryptį, pateikia kokybės tikslų nustatymo gaires, perteikia IID įsipareigojimus. Ši Politika yra vidaus kontrolės politikos dalis.

IID yra vienintelis subjektas Lietuvos Respublikos indėlių ir įsipareigojimų investuotojams draudimo įstatymo (toliau – Įstatymas) nustatyta tvarka Lietuvos Respublikoje draudžiantis indėlininkų indėlius ir įsipareigojimus investuotojams ir vykdantis kitas su Įstatymo įgyvendinimu susijusias funkcijas. IID administruoja Indėlių draudimo fondą, Įsipareigojimų investuotojams draudimo fondą ir Pertvarkymo fondą.

**IID misija** – užtikrinti indėlių ir įsipareigojimų investuotojams apsaugą finansų įstaigų nemokumo atveju ir taip prisidėti prie finansų rinkos stabilumo palaikymo ir visuomenės pasitikėjimo finansų IID didinimo.

**IID vizija** – būti subjektu, kuris užtikrina patrauklų indėlių ir įsipareigojimų investuotojams draudimą finansų įstaigoms Baltijos jūros regionui priklausančiose Europos Sąjungos valstybėse narėse.

**IID strateginiai tikslai:**

* Palaikyti indėlių draudimo sistemos stabilumą;
* Užtikrinti administruojamų fondų veiklos efektyvumą;
* Užtikrinti IID veiklos efektyvumą.

**Kokybės vadybos įgyvendinimas:**

* periodiškai nustatomi kokybės vadybos tikslai ir formuojami uždaviniai, kurie savo ruožtu integruojami į IID strateginį veiklos planą.
* Politikos siekių įgyvendinimui IID įdiegta ir nuolat tobulinama integruota kokybės, vadybos sistema, atitinkanti standartų LST EN ISO 9001:2015 reikalavimus.
* Apibrėžtų tikslų tęstinumas užtikrinamas juos perkeliant į IID veiklos procesus įgyvendinančius dokumentus.

**IID, siekdama užtikrinti suinteresuotųjų šalių poreikius ir atitikti taikomus teisės aktus, įsipareigoja:**

* Užtikrinti vykdomos veiklos tinkamumą, adekvatumą ir rezultatyvumą, taikant procesiniu požiūriu pagrįstą kokybės vadybos sistemos valdymą;
* Siekti maksimalaus suinteresuotųjų šalių poreikių bei lūkesčių patenkinimo, jų pasitikėjimo užtikrinant aukštą IID teikiamų paslaugų kokybę;
* vystyti inovatyvius sprendimus, išmaniai skaitmenizuoti veiklą;
* užtikrinti efektyvų rizikų valdymą;
* užtikrinti efektyvų ir tolygų biudžeto valdymą;
* Vykdyti veiklą vadovaujantis skaidraus, etiško ir socialiai atsakingo verslo principais;
* ugdyti, pritraukti ir išlaikyti kompetentingus darbuotojus;
* Nuolat kelti IID darbuotojų kvalifikaciją ir kompetenciją, ugdyti sąmoningumą ir asmeninę atsakomybę;
* Užtikrinti atitiktį LST EN ISO 9001:2015 standarto, taikomų teisės aktų reikalavimams;
* Nuolat gerinti kokybės vadybos sistemą.

**Kokybės vadybos įgyvendinimo procesas:**

* Kokybės vadybos sistemos įgyvendinimas paremtas procesiniu požiūriu, apimančiu PDTV (Planuok – Daryk – Tikrink – Veik) ciklą.
* *Reikalavimai.* Siekdama užtikrinti tinkamą kokybės vadybos sistemos veikimą, IID nuolat identifikuoja ir analizuoja ją supančią vidinę bei išorinę aplinką (organizacijos kontekstą), savo klientų reikalavimus, suinteresuotųjų šalių poreikius ir lūkesčius.
* *Planavimas, tikslų ir procesų nustatymas.* IID vadovybė nustato kokybės vadybos sistemos tikslus ir procesus. Veiklos procesų savininkai nustato procesų tikslus bei išteklius, reikalingus, kad būtų pasiekti IID strateginiame veiklos plano rezultatai .
* *Veiklos procesų vykdymas*. IID darbuotojai pagal priskirtas funkcijas ir atsakomybes įgyvendina procesus, siekiant nustatytų IID strateginiame veiklos plano tikslų.
* *Matavimas, analizė, vertinimas*. Procesų savininkai ir vadovai vykdo monitoringą, matuoja procesus pagal iškeltus tikslus, reikalavimus ir pateikia rezultatus.
* *Tobulinimas*. IID vadovybė imasi veiksmų siekiant pagerinti kokybės vadybos sistemos ir veiklos procesų veiksmingumą.

**Baigiamosios nuostatos**

* Politiką tvirtina, keičia ir naikina IID direktorius.
* Už Politikos atnaujinimą atsakingas Atitikties ir rizikos valdymo skyrius.
* Už Politikoje numatytų nuostatų laikymąsi ir įsipareigojimų vykdymą atsakingas kiekvienas IID darbuotojas.
* Politika peržiūrima ne rečiau kaip kas 3 metus, taip pat keičiantis IID strateginiams tikslams ir kryptims.
* Politika viešai skelbiama IID interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_